**Eu...cu mine**

*MarianP*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Eu...cu mine

Draperii de somn diverg spre absenteism

și valetul de serviciu al propriului castel

scapără fulgi de realitate peste protestele

Cărnii.

Însușit de verticala basoreliefului

în trei dimensiuni, încerc o permutare

pe tabla de șah a rădăcinilor decizionale

și deschid ferestrele care îmi aduc

vederi cu pescăruși de timp

căutând să mă poziționeze

în caruselul ce are drept axă de origine

Pendulul.

Mă las ciugulit cu condescendență

pentru că, iată, pășesc din Ieri, și

alunec pe promenada friabila a simțurilor.

Alături, pe peluza înflorită, un băiețel

își scrie copilăria cu codițe de cireșe pe

carapacea unui cărăbuș

și dresează fluturi cu inocența privirii.

Un glas de femeie citește în traiectorii

materne și strigă copilul pe nume...

Îl vrea lângă ea...

E mama mea!...si literele se amestecă

în fonetica numelui meu.

Iarăși valetul, cu alți fulgi...

Declic.

Offf... trebuie să plec...ma cheamă mama

în congregația brațelor ei.

Probabil la masa de prânz.

După care, mă duc să continui lectura...

Mai am câteva pagini din "Sfarsitul Eternitatii”

de Asimov.

...cică, auzi, poți călători prin timp.

Și te poți întâlni cu propria persoană...

Cine să creadă așa ceva?